**MAI:**

Nå er våren endelig kommet godt i gang og vi nyter mildvær og mer sol. Til tross for vi fikk en liten overraskelse med snøvær i april 😊. Vi var ute å lekte i snøen, barna var med å lage snømenn og sølekaker.

I april fikk vi to nye barn her hos oss på Hvitveis. Ønsker Alf og William hjertelig velkommen. Vi har jobbet spesielt med å gi de nye barna en god tilvenning med trygget og relasjonsskaping i fokus. Samtidig som vi har brukt mye tid «på gulvet» med de andre barna for å støtte opp om vennskap og barnas relasjoner seg imellom.

Barna som skal over på storavdeling etter sommeren, har vært og besøkt sine kommende avdelinger i april. Planen er at vi skal besøke storavdeling minst en gang i uka fram mot sommeren. I tillegg skal hele barnehagen leke sammen ute hver mandag. Personalet fra Blåklokke og Tiriltunge vet hvilke barn som kommer til seg. De oppsøker barna i uformelle situasjoner som oppstår gjennom dagen i barnehagen, og slår av en liten prat med barna. Slik at relasjonsbyggingen er allerede i gang 😊.

I løpet av april har vi også gjort oss mer kjent med påskens budskap og laget forskjellig påskepynt. Påske og vårsanger som en liten kylling i egget lå, alle fugler og lille måltrost er sanger vi synger sammen med barna for tiden. Når vi har sangsamlinger, hører vi flere av barna husker sanger og synger med. De er også ivrige til å be om sanger som vi skal synge, en medvirkning fra barna vi setter veldig pris på.

Barna var med og sådde karse i en skål som stod framme på bordet i april. Da unne de følge med dag for dag hvordan karsen spiret og grodde.

Mot slutten av april begynte vi å høre litt på 17 mai sanger for å gi barna små impulser om hva som kommer. I løpet av mai kommer vi til å jobbe med 17 mai som tema en stund, deretter skal vi kikke litt nærmere på insekter. Se om vi kan finne insekter ute, gjøre oss litt kjent med hvordan de ser ut og hvor de bor. Vi kommer til å velge aktiviteter og sanger ut ifra temaet.

**Praktisk informasjon:**

Den 16 mai inviterer vi til tog og feiring i barnehagen. Det blir leker og grilling, foreldre, besteforeldre o.l. er hjertelig velkommen, så hold av datoen 😊. Mer informasjon og påmelding kommer.

Det er blitt betraktelig varmere i været nå, så lurt å bytte vinterposene i vognene til vår/ sommerposer. Ellers veldig greit med et teppe liggende i vogna om der skulle komme en litt kjøligere dag nå før sommeren er i gang.

Anbefaler at alle har vårdresser tilgjengelig i barnehagen nå, og heller ha en fleece liggende som barna kan bruke under om der er noen litt kjøligere dager.

Ta gjerne en «vårrengjøring» i barnas garderobe. Ta hjem vintertøy som ikke er nødvendig nå. Ting som ikke er i bruk, kan med fordel tas hjem. Det er liten plass i garderobene og jo mer ting som ligger og opptar plass, jo mer tid bruker vi på å lete fram de tingene vi trenger til barna deres. Og sjekk at barna har alt de trenger med tanke på skift, solkrem, mellom lag o.l. 😊.

Karianne og Susanne er mer tilbake nå, Jannike har en siste eksamen i mai. Vi kommer til å bruke de faste vikarene våre Thea og Kaisa på de ledige dagene.

**VIKTIGE DATOER:**

**1. mai**. Arbeiderenes dag. Barnehagen stengt.

**9. mai**. Kristi Himmelfartsdag. Barnehagen stengt.

**16. mai.** 17 mai feiring i barnehagen, informasjon kommer.

**17. mai.** Grunnlovsdagen. Barnehagen stengt.

**20. mai**. 2 pinsedag. Barnehagen stengt.

***Ønsker dere en flott mai måned.***

***Mvh***

***Karianne, Susanne, Silje, Bjørg, Tove og Jannike.* 😊**